लास वेगास
लास वेगास में मुख्य आकर्षण कैसीनो और होटल हैं। सबसे प्रसिद्ध कैसीनो होटल लास वेगास बोलिवार्ड पर स्थित हैं, उस हिस्से की एक सड़क पर जिसे लास वेगास स्ट्रिप के नाम से जाना जाता है। ये बड़े केसिनो शहर के बाहर स्थित हैं। इनमे से कई होटल अत्यंत बड़े आकार के हैं जिनमे हजारों कमरे हैं और बगल में बड़े बड़े कैसीनो बने हुए हैं। कई केसिनो होटल शहर के डाउनटाउन हिस्से में भी स्थित हैं, जो अपने शुरुआती दिनों में शहर के गेमिंग उद्योग का केंद्र बिंदु था। कई बड़े होटल और कैसीनो स्ट्रिप से थोड़ा दूर हटकर तथा शहर के चारों ओर भी बने हुए हैं।
लॉस एंजेलिस
लॉस एंजेल्स तटीय क्षेत्र सबसे पहले हजारो वर्ष पूर्व तोंगवा एवं चुमाश (मूल अमरीकियों की प्रजातियाँ) लोगों से आबाद हुआ था। यहां पहुंचने वाला पहला यूरोपीय १५४२ में आनेवाला पुर्तगाली खोजी नाविक ह्वान रोड्रिग्स कैबरिलो, था जिसने इसे स्पेन साम्राज्य के लिए देवताओं का शहर घोषित किया; हालाँकि उन्होंने यहाँ कोई बस्ती नहीं बसाई। उसके बाद यहां का बाहरी दुनिया से संपर्क दूसरी बार २२७ साल बाद तब हुआ जब गैस्पर दि पोर्ताला, एवं ह्वान क्रेस्पी नाम के फ्रांस के दो इसाई मिशनरी २ अगस्त १७६९ को यहां पहुंचे। क्रेस्पी को ही पहले पहल इस क्षेत्र को बसाने की बात सूझी।